РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 03
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 02.02.2022 г.

Днес, 02.02.2022 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Стефан Петров
                                                                                               Боян Новански /online/
                                                                                               Йордан Стоев  
                                                                                               Олга Керелска /online/
                                                                                               Огнян Дамянов

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Лина Грънчарова – началник отдел „Инвестиции и строителство“ и Мая Атанасова – началник отдел „Управление на собствеността“.

- Инвестиции и строителство:

	1.ОТНОСНО: Доклад за резултатите от конструктивно обследване и оценка на състоянието на административна сграда, находяща се в гр. Провадия, ул. „Патриарх Евтимий“ № 1, във връзка с изпълнение на договор ВСС-13957/07.10.2021 г. 
Приложение: Доклад от Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“. 
След проведените разисквания по т. 1,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	1.2. ВЪЗЛАГА на дирекция „Управление на собствеността на съдебната власт“ да докладва отново преписката, след като подготви справка относно числения състав на органите на съдебната власт в гр. Провадия, площта и вида на обектите, които към момента се ползват от тях, както и на индикативна прогнозна стойност за евентуално проектиране и изграждане на нова сграда в урегулиран поземлен имот ХLV – 648 в кв. 38 по плана на гр. Провадия, ул. „Патриарх Евтимий” № 1 и индикативна стойност за извършване на допълнителни изследвания на съществуващата конструкция на сградата, с цел получаване на още данни за нейното и на нейните елементи експлоатационно състояние, носимоспособност и устойчивост на статично и динамично натоварване.    
	1.3. КАНИ  инж. Правда Младенова – управител на „ВИП 55 Консулт“ ЕООД, в качеството на изпълнител по  договор № ВСС-13957/07.10.2021 г. и проф. инж. Николай Жечев – автор на конструктивно обследване на административна сграда, находяща се в гр. Провадия, ул. „Патриарх Евтимий“ № 1, изготвено в изпълнение на договора, да вземат участие в следващото заседание на Комисия „Управление на собствеността“ към Пленума на Висшия съдебен съвет.

В 10:57 часа г-н Дамянов влиза в залата.

	2.ОТНОСНО: Определяне на изпълнител с ред на възлагане по чл. 20, ал. 4, т. 3 от ЗОП с предмет: „Упражняване на авторски надзор на строеж „Основен ремонт и реконструкция на Съдебна палата – гр. Пещера“.
Приложение: Доклад от Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ОТЛАГА разглеждането на т. 2 от настоящия дневен ред за следващото заседание на Комисия „Управление на собствеността“ към Пленума на Висшия съдебен съвет.

3.ОТНОСНО: Изпълнение на решение по т. 3 от Протокол № 1/12.01.2022 г. на КУС във връзка с писмо вх.рег.№17102/29.12.2021 г. от административния ръководител на Апелативен съд – София. 
	Приложение: Доклад от Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1.ПРИЕМА за сведение доклада на инж. Юрий Георгиев - главен експерт в отдел  „Инвестиции и строителство“, дирекция „Управление на собствеността на съдебната власт“.
	3.2.ВЪЗЛАГА на дирекция „Управление на собствеността на съдебната власт“ след получаване на становище от дирекция „Правна“ по доклад с рег. № ВСС-17102/21.01.2022 г. от дирекция „УССВ“, в изпълнение на решение по т. 3.3 от протокол № 1/12.01.2022 г. от заседание на Комисия „Управление на собствеността“ към Пленума на ВСС, да докладва преписката отново.
	3.3.ИЗПРАЩА решението ведно с доклада по т. 3.1. на административния ръководител на Апелативен съд – София за сведение.

	- Управление на собствеността:

4.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише договор с община Несебър за предоставяне безвъзмездно за управление на Пленума на ВСС на имот - публична общинска собственост, находящ се в гр. Несебър, ул. „Любен Каравелов“ № 1, за нуждите на Териториално отделение - Несебър към Районна прокуратура – Бургас.

Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1.  ПРИЕМА доклада на Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт“.
4.2. ПРЕДЛАГА на Пленума на Висшия съдебен съвет да вземе следното решение: 
УПЪЛНОМОЩАВА представляващия Висшия съдебен съвет да подпише договор с община Несебър, за предоставяне безвъзмездно за управление на Пленума на ВСС върху недвижим имот - публична общинска собственост, представляващ: Двуетажна сграда със застроена площ от 155 кв.м., с идентификатор 51500.502.430.1 по КК на гр. Несебър – нова част, построена в кв. 57, УПИ I по плана на гр. Несебър, ул. „Любен Каравелов“ № 1, актуван с АПОС № 5130/06.03.2012 г., чрез Окръжна прокуратура – Бургас, за нуждите на Териториално отделение - Несебър към Районна прокуратура – Бургас, за срок от 5 г., считано от 01.02.2022 г.
4.3. ВНАСЯ предложението като редовна точка в следващото редовно заседание на Пленума на ВСС.

5.ОТНОСНО: Продължаване действието на договор за наем рег. № ВСС - 3533/09.03.2017г., сключен между „Карлово Пропърти“ ООД и Висш съдебен съвет за временно и възмездно ползване на недвижим имот, находящ се в гр. Карлово, за нуждите на Районен съд - Карлово.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“. 
	Г-жа Олга Керелска направи предложение да се проведат разговори с             г-жа Надежда Николова – управител на „Карлово Пропърти“ ООД с цел намаляване на предложената наемна цена по договор за наем с рег. № ВСС-3533/09.03.2017 г., да се предприемат своевременни действия от страна на административния ръководител на РС – Карлово за обявяване на обществена поръчка за осигуряване на обзавеждане на сградата на съда, както и да се направи проучване по отношение на цените на сходни имоти, отдаващи се под наем в гр. Карлово.
	Г-н Гроздев направи предложение да се изиска писмена обосновка по отношение на увеличението на наемната цена по договор № ВСС-3533/09.03.2017 г., като се даде възможност на г-жа Надежда Николова – управител на „Карлово Пропърти“ ООД да присъства на следващото заседание на КУС, online.
	След проведените обсъждания,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ОТЛАГА вземането на решение по т. 5 от настоящия дневен ред за следващото заседание на Комисията.
5.2. ДА БЪДЕ УВЕДОМЕНА г-жа Надежда Николова – управител на „Карлово Пропърти“ ООД, че е необходимо, във възможно най-кратък срок, да представи писмена обосновка по отношение на искането за увеличаване на размера на наемната цена – от 4 750,00 лв. без ДДС на 5 700,00 лв. без ДДС при последващо удължаване срока на договор за наем рег.№ ВСС-3533/09.03.2017 г.
5.3. ОТПРАВЯ покана до г-жа Надежда Николова – управител на „Карлово Пропърти“ ООД да присъства на следващото заседание на КУС, насрочено за 09.02.2022 г., което ще се проведе в online среда.
5.3. ВЪЗЛАГА на дирекция „Управление на собствеността на съдебната власт“ да извърши проучване по отношение на цените на сходни имоти, отдаващи се под наем в гр. Карлово, както и да уведоми административния ръководител на РС – Карлово, че следва да предприеме своевременни  действия за обявяване на обществена поръчка за осигуряване на обзавеждане на сградата на съда, след избор на изпълнител по обществена поръчка с предмет: „Изготвяне на инвестиционен проект за преработка по чл. 154 от ЗУТ на одобрен инвестиционен проект и изпълнение на СМР за обект: „Реконструкция и ремонт на аварирала пристройка и основна сграда на съдебна палата гр. Карлово, ул. „Димитър Събев“ № 4““.

6.ОТНОСНО: Проект на решение по решение на Жилищна комисия към Пленума на ВСС по протокол № 1/27.01.2022 г.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1.  ПРИЕМА съгласно решение на Жилищна комисия към Пленума на ВСС по протокол № 1/27.01.2022 г., че са налице предпоставките на чл. 31, ал. 3, предложение второ от Правилата за отдаване под наем на недвижими имоти - частна държавна собственост, предоставени в управление на ВСС за жилищни нужди, което е основание срокът на договор за наем № 93-00-74/02.02.2016 г., изменен с допълнително споразумение № ВСС-1674/07.02.2019 г. и допълнително споразумение № ВСС-5408/18.03.2021 г., да бъде удължен с 1 /една/ година.
6.2. ВЪЗЛАГА на дирекция „Управление на собствеността на съдебната власт“ към Администрация на ВСС да изготви допълнително споразумение към договор за наем № 93-00-74/02.02.2016 г., сключен между Министерство на правосъдието и ………………………, изменен с допълнително споразумение peг. № ВСС-1674/07.02.2019  г. и допълнително споразумение № ВСС-5408/18.03.2021 г. за продължаване на наемното правоотношение с 1 /една/ година, считано от 03.02.2022 г.
6.3. За решението по т. 6.1 и т. 6.2  да бъде уведомен наемателя ………………………………………. 
6.4. При публикуване на протокола на Комисия „Управление на собствеността“ към Пленума на Висшия съдебен съвет на интернет страницата на ВСС да се заличат личните данни на заявителя.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ